b"\n_START_ARTICLE_\nCarta de Privilegis i Franqueses\n_START_PARAGRAPH_\nLa Carta de Privilegis i Franqueses va ser una consseci\xc3\xb3 efectuada per un sobir\xc3\xa0 o senyor jurisdiccional als seus habitants reconeixent unes llibertats o unes exempcions de c\xc3\xa0rregues i impostos. La finalitat era assegurar-se la fidelitat dels s\xc3\xbabdits o atreure poblaci\xc3\xb3 cap a una nova vila. _NEWLINE_Una de les m\xc3\xa9s antigues a Catalunya sembla que fou la de Cardona (986). Tamb\xc3\xa9 se'n donaren a Barcelona (1025), i cartes de poblament i franquesa a Tarragona (1149), Tortosa (1149) i Lleida (1150). _NEWLINE_Jaume I tamb\xc3\xa9 en promulg\xc3\xa0 una quan encara no havia acabat la conquesta de Mallorca (1230), la qual \xc3\xa9s punt de partida del dret p\xc3\xbablic i privat mallorqu\xc3\xad._NEWLINE_Habitualment en ella hi constava el r\xc3\xa8gim de franquesa, \xc3\xa9s a dir la condici\xc3\xb3 de llibertat civil o d'exempci\xc3\xb3 de prestaci\xc3\xb3 d'impostos o c\xc3\xa0rregues que tenia la poblaci\xc3\xb3."